**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 479**

от заседание на Общинския съвет,

проведено на 27.05.2021 г., Прот. № 29

**ОТНОСНО:** Откриване на процедура за възлагане на автобусни линии от общинска, областна и републиканска транспортни схеми от квотата на Община Свищов

На основание чл. 21, ал. 1, т. 23 от Закона за местното самоуправление и местната администрация (ЗМСМА), във връзка с чл. 19, ал. 2 от Закона за автомобилните превози, чл. 16в от Наредба № 2 от 15.03.2002 г. за условията и реда за утвърждаване на транспортни схеми и за осъществяване на превози с автобуси, в съответствие с нормите на Регламент (ЕО) № 1370/2007 г. на Европейския парламент и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/69 и (ЕИО) № 1107/70 на Съвета/ L 315 от 3 декември 2007 г. и предложение с Вх. № 923/18.05.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

1. Дава съгласие да бъде проведена процедура за възлагане на превози по междуселищни автобусни линии от общинската, областната и републиканската транспортни схеми от квотата на Община Свищов по реда на Закона за обществените поръчки (ЗОП).

2. Договора/ите с избрания/ите изпълнител/и да бъдат със срок на изпълнение – максимално определения в Закона за обществените поръчки (ЗОП).

3. В процедурата могат да участват физически и юридически лица, регистрирани като търговци, както и техни обединения, които притежават лиценз за извършване на превоз на пътници на територията на Република България или лиценз на Общността и други документи, които се изискват от Закона за автомобилните превози и приложимите подзаконови нормативни актове, както и от ЗОП.

4. С настоящото решение Общинският съвет делегира изпълнението на своите функции, относно подготовката, провеждането и избора на изпълнител по процедурата на Кмета на община Свищов, като го упълномощава да предприеме и извърши всички правни и фактически действия по провеждането ѝ по реда на Закона за обществените поръчки.

**МОТИВИ:** Съгласно изискванията на чл. 16в от Наредба № 2 от 15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси (Обн. ДВ. бр. 32 от 29.03.2002 г., изм. ДВ. Бр. 44 от 10.06.2011 г.), Общинският съвет възлага превозите по автобусни линии след проведена процедура по Закона за концесиите или Закона за обществените поръчки и в съответствие с Регламент (ЕО) № 1370/2007 г. на Европейския парламент и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/69 и (ЕИО) № 1107/70 на Съвета/ L 315 от 3 декември 2007 г., когато възложителят предвижда компенсиране на превозвачите за извършени разходи и/или им предоставя изключителни права срещу изпълнението на задължение за обществена услуга.

В изпълнение на изискванията на чл. 19в от Закона за автомобилните превози, че кметовете на общини в срок до 6 месеца преди възлагане на превозите по маршрутни разписания от утвърдените транспортни схеми изпращат заявление до органа, утвърждаващ съответното маршрутно разписание, за съгласуване на започването на процедура за възлагане на превозите са изпратени писма до Областен управител на област Велико Търново и Изпълнителна агенция „Автомобилна администрация“.

В отговор на писмата на Община Свищов с писмо с Вх. № 06-03-47/17.02.2021 г. Областен управител на област Велико Търново дава съгласие за стартиране на процедурата за линиите от областна транспортна схема, а с писмо с Вх. № 04-00-169/28.04.2021 г. при Община Свищов Министърът на транспорта, информационните технологии и съобщенията разрешава започването на процедура за разписанията от републиканската транспортна схема.

За да бъдат възложени превозите на пътници по автобусните линии и разписанията по тях от общинска, областна и републиканска транспортни схеми от квотата на Община Свищов е необходимо Общински съвет – Свищов да вземе решение за реда, по който, след проведена процедура ще се възлагат превозите.

В заседанието участват 28 общински съветници.

Гласували “За” – 28, “Против” – няма и “Въздържали се” – няма.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/